English: Thank you, Mark Reckless, for those questions. We accepted the UKCCC's advice around a 95 per cent reduction. That was a significant increase from the 80 per cent that they said last year, and I have committed to legislate next year to increase our emissions reduction target from at least 80 per cent to 95 per cent by 2050. That's in line, obviously, with the UK accepting a net zero target. But I did signal an ambition to develop a net zero target, and we now need to work - and I think I outlined this in my answer to Llyr Huws Gruffydd - we now need to work with the UKCCC - if I am at all concerned, I will ask for further advice - and other stakeholders to identify the ways in which a more ambitious target could be met. If we had said we would only accept 100 per cent - as it is now, by having that ambition, we are going further than any other UK Government. I think what the UKCCC's advice does is that it recognises that we do need a collective approach across the UK, with everyone playing their part. So, I think it's really important that where the UK Government hold the levers, I encourage action from them. On the cost of it, we have to recognise the cost of not doing this, and it's hugely significant both in financial and, obviously, in human cost. Wales has already been badly affected by climate change, and it's right that we do take this very seriously. And I go back to the low-carbon delivery plan; it's important that every Minister reviews their policies and proposals to do that. I'm not sure if you've read the low-carbon delivery plan because you asked me the same question, but I really would encourage you to do that, and you will see the way we set out around the emissions and how we're accepting them, and how we are ensuring our global responsibilities. So, I said we still need coal to make steel and we could import steel, but, for me, that wouldn't be globally responsible. So, it's important that we work with Tata and other businesses to ensure how they look at innovative ways to ensuring that they're not so fossil fuel dependent in the coming years. I think it's really important that we see an increase in UK Government support for steel-related R&D, not just here in Wales but across the UK, and I think as part of the industrial strategy we should be calling for more funding for this. I think it's also important that the UK Government reduce the still significant energy price differential that we have, and that means UK-based energy-intensive industries, and that includes steel, continue to pay more for their energy than their European competitors. Is it a bad thing to export electricity to England? No, but you will understand that it's UK Government decisions that have placed much more fossil fuel generation in Wales, and that's why our emissions are much higher in Wales.
Welsh: Diolch i chi, Mark Reckless, am y cwestiynau hynny. Fe wnaethom ni dderbyn cyngor Pwyllgor y DU ar y Newid yn yr Hinsawdd ynghylch 95 y cant o ostyngiad. Roedd hynny'n gynnydd sylweddol o'r 80 y cant a ddywedasant y llynedd, ac rwyf i wedi ymrwymo i ddeddfu'r flwyddyn nesaf i gynyddu ein nod o leihau allyriadau o 80 y cant o leiaf i 95 y cant erbyn 2050. Mae hynny, wrth gwrs, yn cyd-fynd â'r DU yn derbyn nod o sero net. Ond fe wnes i arwyddo uchelgais i ddatblygu nod o sero net, ac mae angen inni weithio nawr - ac rwy'n credu imi amlinellu hyn yn fy ateb i Llŷr Huws Gruffydd - mae angen inni weithio nawr gyda Phwyllgor y DU ar y Newid yn yr Hinsawdd - os wyf i'n poeni o gwbl, fe ofynnaf am gyngor pellach - a rhanddeiliaid eraill i nodi'r ffyrdd y gellid cyrraedd nod mwy uchelgeisiol. Pe byddem wedi dweud y byddem ni dim ond yn derbyn 100 y cant - fel y mae nawr, drwy fod â'r uchelgais hwnnw, rydym ni'n mynd ymhellach nag unrhyw Lywodraeth arall yn y DU. Rwy'n credu mai'r hyn y mae cyngor Pwyllgor y DU ar y Newid yn yr Hinsawdd yn ei wneud yw ei fod yn cydnabod bod angen inni fynd ati ar y cyd ledled y DU, gyda phawb yn chwarae eu rhan. Felly, rwy'n credu ei bod hi'n bwysig iawn, os mai yn nwylo Llywodraeth y DU y mae'r ysgogiadau, fy mod i'n annog gweithredu ganddyn nhw. O ran y gost, mae'n rhaid inni gydnabod y gost o beidio â gwneud hyn, ac mae'n arwyddocaol iawn o ran costau ariannol ac, yn amlwg, o ran y gost i fywyd dynol. Effeithiwyd yn wael eisoes ar Gymru gan y newid hinsawdd, ac mae'n iawn ein bod ni'n cymryd hyn o ddifrif. Ac rwy'n mynd yn ôl at y cynllun cyflawni carbon isel; mae'n bwysig bod pob Gweinidog yn adolygu ei bolisïau a'i gynigion i wneud hynny. Nid wyf i'n siŵr a ydych wedi darllen y cynllun cyflawni carbon isel gan eich bod wedi gofyn yr un cwestiwn i mi, ond byddwn yn eich annog chi i wneud hynny, ac fe welwch chi'r ffordd yr ydym ni'n nodi'r allyriadau a sut yr ydym yn eu cael nhw, a sut yr ydym ni'n sicrhau ein cyfrifoldebau byd-eang. Felly, fe ddywedais i fod angen glo arnom o hyd i wneud dur ac fe allem ni fewnforio dur. Ond, i mi, ni fyddai hynny'n gyfrifol yn fyd-eang. Felly, mae'n bwysig ein bod ni'n gweithio gyda Tata a busnesau eraill i sicrhau eu bod nhw'n edrych ar ffyrdd arloesol o sicrhau nad ydyn nhw'n dibynnu cymaint ar danwydd ffosil yn y blynyddoedd i ddod. Rwy'n credu ei bod yn bwysig iawn ein bod yn gweld cynnydd yng nghefnogaeth Llywodraeth y DU i ymchwil a datblygu sy'n gysylltiedig â dur, nid yma yng Nghymru yn unig ond ledled y DU. Ac rwyf i o'r farn, yn rhan o'r strategaeth ddiwydiannol, y dylem ni fod yn galw am fwy o arian ar gyfer hyn. Credaf ei bod yn bwysig hefyd fod Llywodraeth y DU yn lleihau'r gwahaniaeth sylweddol o ran prisiau ynni sy'n dal i fod gennym ni, a bod diwydiannau dwys o ran ynni yn y DU, sy'n cynnwys dur, yn parhau i dalu mwy am eu hynni nhw na'u cystadleuwyr Ewropeaidd. Ai peth drwg yw allforio trydan i Loegr? Nage, ond rydych chi'n deall mai penderfyniadau Llywodraeth y DU sydd wedi rhoi llawer mwy o gynhyrchu â thanwydd ffosil yng Nghymru, a dyna pam mae ein hallyriadau ni'n uwch o lawer yng Nghymru.